CELEX: 62016TN0850
Language: et
Date: 2016-11-30 00:00:00
Title: Kohtuasi T-850/16: 30. novembril 2016 esitatud hagi – QE versus Eurojust

6.2.2017   
            
            
               ET
            
            
               Euroopa Liidu Teataja
            
            
               C 38/43
            
         30. novembril 2016 esitatud hagi – QE versus Eurojust
   (Kohtuasi T-850/16)
   (2017/C 038/57)
   Kohtumenetluse keel: prantsuse
   
      Pooled
   
   
      Hageja: QE (Gouvy, Belgia) (esindajad: advokaadid T. Bontinck ja S. Cherif)
   
      Kostja: Eurojust
   
      Nõuded
   
   Hageja palub Üldkohtul:
   
               —
            
            
               määrata enne sisulise otsuse tegemist, et esitatakse 17. märtsi 2016. aasta koosoleku protokoll;
            
         
               —
            
            
               tühistada vaidlustatud 22. aprilli 2016. aasta ja 18 mai 2016. aasta otsused;
            
         
               —
            
            
               mõista Eurojustilt välja QE-le tekitatud kahju, mida hinnatakse tingimusel, et seda summat võidakse menetluse käigus suurendada või vähendada, 20 000 eurole (kakskümmend miljonit eurot), millele lisanduvad alates kaebuse esitamisest 8. juulil 2016 intressid, mis arvutatakse vaadeldaval ajavahemikul kohaldatava Euroopa Keskpanga poolt peamiste refinantseerimistehingute jaoks kehtestatud määra alusel, mida suurendatakse kahe protsendipunkti võrra;
            
         
               —
            
            
               mõista kõik kohtukulud välja Eurojustilt.
            
         
      Väited ja peamised argumendid
   
   Hageja esitab hagi põhjenduseks kolm väidet.
   
               1.
            
            
               Esimene väide, et 22. aprilli 2016. aasta otsusel puudub õiguslik alus ning et sellega seoses on rikutud õigust olla ära kuulatud ja proportsionaalsuse põhimõtet.
            
         
               2.
            
            
               Teine väide, et 18 mai 2016. aasta otsuses on rikutud Euroopa Liidu ametnike personalieeskirjade IX lisa artikli 23 lõiget 2, et selles on tehtud ilmselge hindamisviga ning on rikutud proportsionaalsuse põhimõtet ja abistamiskohustust.
            
         
               3.
            
            
               Kolmas väide, et kahe vaidlustatud otsuse puhul on võimu kuritarvitatud ning esineb huvide konflikt.